CELEX: 32022R0213
Language: et
Date: 2022-02-08 00:00:00
Title: Komisjoni rakendusmäärus (EL) 2022/213, 8. veebruar 2022, millega tühistatakse kaitstud geograafilise tähise registreerimine („Salaisons fumées, marque nationale Grand-Duché de Luxembourg“ (KGT))

18.2.2022   
               
               
                  ET
               
               
                  Euroopa Liidu Teataja
               
               
                  L 37/14
               
            
         KOMISJONI RAKENDUSMÄÄRUS (EL) 2022/213,
         8. veebruar 2022,
         millega tühistatakse kaitstud geograafilise tähise registreerimine („Salaisons fumées, marque nationale Grand-Duché de Luxembourg“ (KGT))
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 54 lõiget 1,
         ning arvestades järgmist:
         
                     (1)
                  
                  
                     Komisjoni delegeeritud määruse (EL) nr 664/2014 (2) artikli 7 lõikes 1 on sätestatud, et registreerimise tühistamise puhul kohaldatakse mutatis mutandis määruse (EL) nr 1151/2012 artiklites 49–52 sätestatud menetlust, nagu on osutatud kõnealuse määruse artikli 54 lõikes 1.
                  
               
                     (2)
                  
                  
                     Vastavalt määruse (EL) nr 1151/2012 artikli 50 lõike 2 punktile a ja koostoimes komisjoni delegeeritud määruse (EL) nr 664/2014 artikli 7 lõikega 1 avaldati Euroopa Liidu Teatajas Luksemburgi taotlus tühistada kaitstud geograafilise tähise (KGT) „Salaisons fumées, marque nationale Grand-Duché de Luxembourg“ registreerimine (3).
                  
               
                     (3)
                  
                  
                     Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks nimetus „Salaisons fumées, marque nationale Grand-Duché de Luxembourg“ (KGT) kustutada kaitstud päritolunimetuste ja kaitstud geograafiliste tähiste registrist.
                  
               
                     (4)
                  
                  
                     Vastavalt määruse (EL) nr 1151/2012 artikli 54 lõike 1 viimasele lõigule toimub tühistamine kooskõlas kõnealuse määruse artikli 57 lõikes 2 osutatud kontrollimenetlusega.
                  
               
                     (5)
                  
                  
                     Käesoleva määrusega ettenähtud meede on kooskõlas põllumajandustoodete kvaliteedipoliitika komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Nimetus „Salaisons fumées, marque nationale Grand-Duché de Luxembourg“ (KGT) tühistatakse.
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 8. veebruar 2022
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 343, 14.12.2012, lk 1.
         
            (2)  Komisjoni 18. detsembri 2013. aasta delegeeritud määrus (EL) nr 664/2014, millega täiendatakse Euroopa Parlamendi ja nõukogu määrust (EL) nr 1151/2012 seoses kaitstud päritolunimetuste, kaitstud geograafiliste tähiste ja garanteeritud traditsiooniliste toodete liidu sümbolite kehtestamisega ning seoses teatavate päritolueeskirjade, teatavate menetluseeskirjade ning teatavate täiendavate üleminekueeskirjadega (ELT L 179, 19.6.2014, lk 17).
         
            (3)  ELT C 334, 20.8.2021, lk 28.